wickkiey/tamil-wikipedia-chunked huggingface dataset:
# பட்டிகொண்டா

**பட்டிகொண்டா** (*Pattikonda*) இந்தியாவின் ஆந்திரப் பிரதேசத்தில் உள்ள கர்னூல் மாவட்டத்தில் உள்ள பட்டிகொண்டா மண்டலத்தில் உள்ள ஒரு நகரமாகும். இந்நகரம் பட்டிகொண்டா வருவாய் கோட்டத்தின் கீழ் உள்ளது. கர்னூலில் இருந்து 80 கிலோமீட்டர் தொலைவிலும், அதோனி நகரத்திலிருந்து 35 கிலோமீட்டர் தொலைவிலும், குண்டக்கல் நகரத்திலிருந்து 35 கிலோமீட்டர் தொலைவிலும் பட்டிகொண்டா அமைந்துள்ளது. பட்டிகொண்டா ஆந்திரப் பிரதேசத்தில் உள்ள ஒரு சட்டமன்றத் தொகுதியுமாகும். 2019 ஆம் ஆண்டில் இந்த தொகுதியில் யுவசன சிராமிகா ரைத்து காங்கிரசு கட்சி வெற்றி பெற்றது. 2019 ஆம் ஆண்டில் யுவசன சிராமிக்கா ரைத்து காங்கிரசு கட்சியின் கங்காடி சிறீதேவி வெற்றி பெற்றார்.  
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பு தகவலின்படி பட்டிகொண்டா கிராமத்தின் இருப்பிடக் குறியீடு அல்லது கிராமக் குறியீடு 594418 ஆகும். கிராமத்தின் மொத்த புவியியல் பரப்பளவு 4581 எக்டேர்கள். பட்டிகொண்டாவில் மொத்த மக்கள் தொகை 29,342 ஆகும். இதில் ஆண்கள் மக்கள் தொகை 14,428 ஆகவும், பெண்க மக்கள் தொகை 14,914 ஆகவும் இருந்தது. பட்டிகொண்டா கிராமத்தின் கல்வியறிவு விகிதம் 58.30% ஆகவும் இருந்தது. இதில் 65.71% ஆண்களும் 51.13% பெண்களும் கல்வியறிவு பெற்றிருந்தனர்.
# சான்செசு லாம்ப்ரே

**சான்செசு லாம்ப்ரே** (*Sanchezia lampra*) என்ற பூக்கும் தாவரம், தாவரக்குடும்பமான முண்மூலிகைக் குடும்ப சிற்றினங்களில் ஒன்றாகும். இவை வெப்பமண்டல மற்றும் மிதவெப்பமண்டல பகுதிகளில் காணப்படும். இது வாழிடச்சூழல் அழிந்து வருவதால் அச்சுறுத்தப்படுகிறது. எனவே, இத்தாவரயினம் எக்குவடோர் நாட்டின் மிக அருகிய தாவரப் பட்டியலில் உள்ளது. இத்தாவரயினம் எக்குவடோரில் மட்டுமே காணபப்டும் அகணிய தாவரம் ஆகும்.
# நாகர் பள்ளத்தாக்கு

**நாகர் பள்ளத்தாக்கு** ( *Nagar Valley* ) ஒரு காலத்தில் சமஸ்தானமாக இருந்தது. இப்போது பாக்கித்தானின் கில்கிட்-பால்டிஸ்தான் பகுதியில் உள்ள பத்து மாவட்டங்களில் ஒன்றாக உள்ளது. இந்த பள்ளத்தாக்கு கில்கிட் நகரத்திலிருந்து வடக்கு நோக்கி பயணிக்கும் போது, புகழ்பெற்ற காரகோரம் நெடுஞ்சாலையில் அமைந்துள்ளது. இந்த பள்ளத்தாக்கில் இராகபோசி, திரன் சிகரம் (7265 மீ), தங்கச் சிகரம் மற்றும் ரஷ் சிகரம் உள்ளிட்ட பல உயரமான மலைச் சிகரங்கள் உள்ளன.  
நாகர் பள்ளத்தாக்கு, நிர்வாக ரீதியாக நகர்-I மற்றும் நகர்-II என இரண்டு வட்டங்களாக பிரிக்கப்பட்டுள்ளது. புருசாசுகி மற்றும் சினா மொழிகள் பள்ளத்தாக்கில் அதிகம் பேசப்படுகின்றன.
# நாகர் பள்ளத்தாக்கு

## நிலவியல்

நாகர் பள்ளத்தாக்கின் நிலப்பரப்பு சிகரங்கள் மற்றும் மலைகளால் வகைப்படுத்தப்படுகிறது. இது ஒட்டுமொத்தமாக ஒரு மலைப்பகுதியாக உள்ளது. இருப்பினும், பள்ளத்தாக்கின் நிலப்பரப்பு அதன் அனைத்து பகுதிகளையும் எளிதில் அணுகக்கூடியதாக உள்ளது. காரகோரம் மலைத்தொடர் இராகபோசி சிகரம் உட்பட முழுப் பகுதியையும் சூழ்ந்துள்ளது. நாகர் பள்ளத்தாக்கின் மொத்த பரப்பளவில், 90% கடல் மட்டத்திலிருந்து 3,000 மீட்டர் உயரத்திலும், 30% கடல் மட்டத்திலிருந்து 5,000 மீட்டர் உயரத்திலும் உள்ளது.
# நாகர் பள்ளத்தாக்கு

## வரலாறு

நாகர், 1,200 ஆண்டுகளுக்கும் மேலாக சுதந்திர மாநிலமாக இருந்தது. ஆங்கிலோ-புருஷோ போரின் போது ஆங்கிலேயர்கள் நாகரின் கட்டுப்பாட்டைப் பெற்றனர். இது உள்நாட்டில் ஜாங்கிர்-இ-லே என்று அழைக்கப்படுகிறது. ஜாங்கிர்-இ-லே நாகர் மாநில மக்களுக்கும் பிரித்தானியத் துருப்புக்களுக்கும் இடையே 1891 டிசம்பர் 1 முதல் 23 வரை நில்ட்டில் சண்டை நடந்தது.  
பிரித்தானியத் துருப்புக்கள் நில்ட் நல்லாவில் (ஜமிலா மோ ஹார் என்று அழைக்கப்படும்) அக்கால தாம் (தலைவர்) அசூர் கான் தலைமையில் நகர் மக்களிடமிருந்து கடுமையான எதிர்ப்பை எதிர்கொண்டனர். நாகர் மக்கள் 20 நாட்களுக்கும் மேலாக துணிச்சலுடன் போராடிய போதிலும் ஆயுதங்கள் இல்லாததால் தோற்கடிக்கப்பட்டனர். 100 நாகர்கள் உயிர் இழந்தனர். மேலும், 127 பேர் சிறையில் அடைக்கப்பட்டனர். பிரிட்டன் தரப்பில், நான்கு பிரித்தானிய அதிகாரிகளும், 50க்கும் மேற்பட்ட டோக்ராக்களும் உயிரிழந்தனர். காஷ்மீர் மன்னனுக்கு எதிரான கிளர்ச்சி மற்றும் 1948 இல் நிபந்தனையின்றி பாக்கித்தானுடன் இணைந்த பிறகும், நாகரின் அந்தஸ்து ஒரு மாநிலமாகத் தொடர்ந்தது.  
1960 களில், மக்கள் தங்களை ஆட்சி செய்த சுல்தானின் சர்வாதிகாரத்திற்கு எதிராக போராட்டம் நடத்தத் தொடங்கினர். 1970 ஆம் ஆண்டில், அவர்கள் தங்கள் கோரிக்கைகளுக்காக கில்கிட் நோக்கி ஒரு அணிவகுப்பை ஏற்பாடு செய்தனர். அதே நேரத்தில் ஆட்சியாளர் மக்களுக்கு எதிராக காவலர்களை அனுப்பினார். சால்ட்டில் ஆர்ப்பாட்டக்காரர்கள் மீது காவலர்கள் துப்பாக்கிச் சூடு நடத்தினர். இதில் ஒன்பது பேர் கொல்லப்பட்டனர். பலர் காயமடைந்தனர். போராட்டத்தின் தலைவர்கள் சிறையில் அடைக்கப்பட்டனர்., குல்மெட் நகர்]]
# நாகர் பள்ளத்தாக்கு

## இதனையும் காண்க

- கன்சா பள்ளத்தாக்கு
- நால்தார் பள்ளத்தாக்கு
- சிகார்
# எம்மிகனூர்

**எம்மிகனூர்** (*Yemmiganur*) இந்தியாவின் ஆந்திரப் பிரதேச மாநிலத்தின் கர்னூல் மாவட்டத்தில் உள்ள ஒரு நகரமாகும். அதோனி வருவாய் கோட்டத்தின் எம்மிகனூர் மண்டலத்தில் இந்நகரம் அமைந்துள்ளது.
# எம்மிகனூர்

## வரலாறு

கர்னூல் மாவட்டத்தில் உள்ள முக்கிய நகரங்களில் எம்மிகனூரும் ஒன்றாகும். 14 ஆம் நூற்றாண்டு முதல் 16 ஆம் நூற்றாண்டு வரை விசயநகரத்தின் ஒரு பகுதியாக இருந்தது. 1953 ஆம் ஆண்டு முதல் 1956 ஆம் ஆண்டு வரை இது ஆந்திர மாநிலமாக இருந்தது, தற்பொழுது ஆந்திரப் பிரதேசத்தின் ஒரு பகுதியாக உள்ளது. 1965 ஆம் ஆண்டில் எம்மிகனூர் ஊராட்சி நகராட்சியாக தரம் உயர்த்தப்பட்டது. இப்போது முதல் தர நகராட்சியாக உள்ளது. இது தற்போது ஒரு நகரமாக வளர்ந்து வருகிறது.
# எம்மிகனூர்

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு தகவலின்படி 95,149 என்பது இந்நகரத்தின் மக்கள் தொகையாகும். இம்மொத்த மக்கள் தொகையில் 47,456 ஆண்களும் 47,693 பெண்களும் இருந்தனர். 12,177 குழந்தைகள் 0–6 வயது குழந்தைகளாவர். எம்மிகனூரின் சராசரி கல்வியறிவு சதவீதம் 62.98% ஆகும். 73 சதவீதம் என்ற தேசிய கல்வியறிவு சராசரியைக் காட்டிலும் இது குறைவாகும். கிராமத்தில் 52,254 பேர் கல்வியறிவற்றவர்களாக இருந்தனர்.
# எம்மிகனூர்

## போக்குவரத்து

ஆந்திரப் பிரதேச மாநில சாலைப் போக்குவரத்துக் கழகம் எம்மிகனூர் பேருந்து நிலையத்திலிருந்து பேருந்து சேவைகளை இயக்குகிறது.
# எம்மிகனூர்

## கல்வி

ஆரம்ப மற்றும் இடைநிலைப் பள்ளிக் கல்வியானது மாநிலத்தின் *பள்ளிக் கல்வித் துறையின்* கீழ் அரசு, உதவி பெறும் மற்றும் தனியார் பள்ளிகளால் கற்பிக்கப்படுகிறது. பல்வேறு பள்ளிகள் பின்பற்றும் பயிற்று மொழி ஆங்கிலம், தெலுங்கு ஆகியவையாகும். .  
செயின்ட் ஜான்சு பொறியியல் மற்றும் மருந்து அறிவியல் கல்லூரி எம்மிகனூர் அருகே உள்ள எரகோட்டாவில் அமைந்துள்ளது.
# ரோகித் குமார் மெக்ராலியா

**ரோகித் குமார் மெக்ராலியா** (*Rohit Kumar Mehraulia*) இந்தியாவைச் சேர்ந்த ஓர் அரசியல்வாதியாவார். 1976 ஆம் ஆண்டு நவம்பர் மாதம் 13 ஆம் தேதியன்று ஓம் பிரகாசு என்பவருக்கு மகனாக இவர் பிறந்தார். பனிரெண்டாம் வகுப்பு வரை படித்தார். 2006 இசைக்கலைஞராகவும் செயல்பட்ட இவர் தில்லி சட்டமன்ற உறுப்பினராகப் பணியாற்றினார். 2020 ஆம் ஆண்டு நடைபெற்ற தில்லி சட்டமன்றத் தேர்தலில் ஆம் ஆத்மி கட்சியின் உறுப்பினராக திரிலோக்புரி தொகுதியைப் பிரதிநிதித்துவப்படுத்துகிறார். 2020 ஆம் ஆண்டு முதல் ஏழாவது தில்லி சட்டமன்றத்தில் சட்ட மன்ற உறுப்பினராகப் பணியாற்றி வருகிறார்.
# சு. மு. சிறீராமுலு நாயுடு

**சிறீராமுலு நாயுடு** என்றும் அழைக்கப்படும் **சுப்பராயலு முனுசாமி சிறீராமுலு நாயுடு** (*S. M. Sriramulu Naidu*, 1910-1976) என்பவர் கோயம்புத்தூரில் இருந்த ஓர் இந்திய தொழிலதிபர் மற்றும் திரைப்படத் தயாரிப்பாளர் ஆவார். இவர் 1945 இல் பட்சிராஜா ஸ்டுடியோவை நிறுவினார்.
# சு. மு. சிறீராமுலு நாயுடு

## வாழ்க்கை

கோயம்புத்தூரில் தமிழ்த் திரையுலகின் ஆரம்பகால வளர்ச்சிக்குக் காரணமான இவர், "கோயம்புத்தூர் திரைப்பட மன்னன்" என்று அழைக்கப்பட்டார். இவர் முக்கியமாக தமிழ், தெலுங்கு, இந்தி, மலையாள மொழிகளில் படங்களை இயக்கி தயாரித்துள்ளார். அதே நேரத்தில் ஒரு கன்னட படத்தையும் தயாரித்துள்ளார். 1944 ஆம் ஆண்டில், லட்சுமிகாந்தன் கொலை வழக்கில் குற்றம் சாட்டப்பட்டவர்களில் ஒருவராக இவர் இருந்தார். அதனால் 1945 ஆம் ஆண்டு வரை தண்டனை அனுபவித்தார், பின்னர் சான்றுகள் இல்லாததால் விடுவிக்கப்பட்டார்.
# சு. மு. சிறீராமுலு நாயுடு

## தேர்ந்தெடுக்கப்பட்ட திரைப்படவியல்

- *மலைக்கள்ளன்* (1954)
- *மரகதம்* (1959)
- *சபரிமலை அய்யப்பன்* (1961)
# சு. மு. சிறீராமுலு நாயுடு

## விருதுகள்

; தேசிய திரைப்பட விருதுகள்  
- 1954 : தமிழில் சிறந்த திரைப்படத்திற்கான சனாதிபதியின் வெள்ளிப் பதக்கம் - *மலைக்கள்ளன்*
- 1961 : மலையாளத்தில் மூன்றாவது சிறந்த திரைப்படத்திற்கான தகுதிச் சான்றிதழ் - *சபரிமலை அய்யப்பன்*
# சு. மு. சிறீராமுலு நாயுடு

## மேலும் பார்க்கவும்

- சென்ட்ரல் ஸ்டுடியோஸ்
- பட்சிராஜா ஸ்டுடியோஸ்
# அம்பலப்பெருமாள்குளம்

<templatestyles src="Module:Infobox/styles.css"></templatestyles>
**அம்பலப்பெருமாள்குளம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 25 கிலோமீட்டர் தூரத்தில் அமைந்துள்ளது.
# அம்பலப்பெருமாள்குளம்

## பாடசாலைகள்

அம்பலப்பெருமாள்குளம் அரச தமிழ் கலவன் பாடசாலை
# சிங்சிங்பார்

**சிங்சிங்பார்** (*Zingzingbar*) என்பது எல்லைச் சாலைகள் அமைப்பின் சாலை-கட்டுமான முகாம் ஆகும். மேலும், இம்முகாம் இமாச்சலப் பிரதேசத்தின் இலாகௌல் மற்றும் இசுபீதி மாவட்டத்தில் மணாலி வரையிலான லே சாலையில் உள்ள தர்ச்சாவிலிருந்து தொலைவில் அமைந்துள்ள தேயிலை இல்லத்திற்கான வழி-நிலையமும் ஆகும். சுமார் உயரத்தில் சிங்சிங்பார் முகாம் அமைந்துள்ளது . இந்த இடத்தில் தற்காலிக தங்குமிடங்கள் மற்றும் சாலையோர உணவகங்கள் உள்ளன. மலையேறுபவர்கள் மற்றும் சுற்றுலாப் பயணிகள் தங்குவதற்கு இதை பயன்படுத்தப்படலாம்.  
சிங்சிங்பார் என்பது பாரா-லாச்சா-கணவாய் சுரங்கப்பாதையின் முன்மொழியப்பட்ட தெற்கு நுழைவாயிலாகும். இக்குகைப் பாதை மணாலியில் இருந்து தோராயமாக அமைந்துள்ளது. இந்த சுரங்கப்பாதையின் வடக்கு வாசல் கீலாங் சராய்யில் இருக்கும் என்று எதிர்பார்க்கப்படுகிறது. இந்த சுரங்கப்பாதை பனிச்சரிவு மற்றும் நிலச்சரிவு ஏற்படக்கூடிய பாதையில் போக்குவரத்து நேரத்தை 2 மணிநேரம் வரை குறைக்கும்.
# ஐயங்கன்குளம்

<templatestyles src="Module:Infobox/styles.css"></templatestyles>
**ஐயங்கன்குளம்** என்பது இலங்கையில் வட மாகாணம், முல்லைத்தீவு மாவட்டத்தில் அமைந்துள்ள ஒரு கிராமம் ஆகும். துணுக்காய் பிரதேச செயலாளர் பிரிவில் அமைந்துள்ள இவ்வூர், கிளிநொச்சிக்குத் தெற்கே சுமார் 30 கிலோமீட்டர் தூரத்தில் உள்ளது. இங்கு காவல் நிலையம் ஒன்றும், அரசு மருத்துவமனை ஒன்றும் அமைந்துள்ளன.
# ஐயங்கன்குளம்

## இங்குள்ள பாடசாலைகள்

- ஐயன்கங்குளம் மகா வித்தியாலயம்
# இராபர்ட் ஆர்டுகிரேவ்

**இராபர்ட் ஆர்டுகிரேவ்** (*Robert L. Hardgrave, Jr.,*, 6, பெப்ரவரி, 1939 - 21, மே, 2023) என்பவர் ஒரு அமெரிக்க ஆய்வாளர் ஆவார். இவர் அமெரிக்காவின் டெக்சாஸ் பல்கலைக்கழகத்தின் அரசு, ஆசியவியல் துறையின் வருகைதரு பேராசிரியராக இருந்தவர். இவர் அமெரிக்காவில் ஏ. கே. ராமானுஜனிடம் தமிழ் மொழியை முறையாக கற்றவர். இவர் தனது திராவிட இயக்க ஆய்வுகளுக்காகவும், தமிழ்நாடு குறித்த ஆய்வுகளுக்காகவும் அறியப்படுகிறார். இவரது ஆய்வுகள் எம். எஸ். எஸ். பாண்டியன், கா. சிவத்தம்பி, கோ. கேசவன் முதலியோர் இயங்கி நூல் எழுதுவதற்கு இராபர்ட் ஆர்டுகிரேவின் ஆய்வு முயற்சிகள் பின்புலமாக இருந்தன என்று கூறப்படுகிறது. இச்சமயத்தில் எக்னாமிக் அண்டு பொலிடிகல் வீக்லி இதழில் *தமிழ்நாட்டின் திரைப்படங்களும் அரசியல் விழுப்புணர்வும்* என்ற கட்டுரையை 1975 சனவரியில் எழுதினார்.
# இராபர்ட் ஆர்டுகிரேவ்

## எழுதிய நூல்கள்

- The Dravidian Movement (1965) (திராவிட இயக்கம்)
- The Nadars of Tamilnad: The Political Culture of a Community in Change (1969, 2006) (தமிழ்நாட்டில் நாடார் சமூகம்: ஒரு சமூகத்தின் அரசியல் மற்றும் பண்பாட்டு மாற்றங்கள்)
- Comparative Politics: The Quest for Theory (with James A. Bill, 1973, 1981) (ஒப்பீட்டு அரசியல்)
- Essays in the Political Sociology of South India (1993) (தென் இந்தியாவின் அரசியல் மற்றும் சமூகவியல் பற்றிய கட்டுரைகள் )
- India: Government and Politics of a Developing Nation (with Stanley A. Kochanek, 7th ed., 2007). (இந்தியா: ஒரு வளரும் நாட்டின் அரசு மற்றும் அரசியல்)
# வி. பிரணவ்

**பிரணவ் வெங்கடேசு** (*Pranav Venkatesh*) இந்தியாவின் கருநாடக மாநிலத்தைச் சேர்ந்த ஒரு சதுரங்க பேராதன் ஆவார். 2006 ஆம் ஆண்டு அக்டோபர் மாதம் 13 ஆம் தேதியன்று இவர் பிறந்தார்.
# வி. பிரணவ்

## சதுரங்க வாழ்க்கை

பிரணவ் 6 வயதில் சதுரங்கம் விளையாடத் தொடங்கினார். கே. விசுவேசுவரன் உட்பட பல பயிற்சியாளர்ள் இவருக்கு பயிற்சியளித்துள்ளனர். 2021 ஆம் ஆண்டு செர்பியா திறந்தநிலை போட்டி மற்றும் 2022 ஆம் ஆண்டு சூன் மாதத்தில் அங்கேரி நாட்டின் புடாபெசுட்டு நகரத்தில் நடைபெற்ற வெசெர்கெப்சோ கிராண்டுமாசுட்டர் போட்டிகளில் இவர் தனது முதல் இரண்டு கிராண்டுமாசுட்டர் தகுதிப் புள்ளிகளை பெற்றார்.  
2022 ஆம் ஆண்டு ஆகத்து மாதத்தில் ருமேனியாவின் பையா மேரில் நடந்த லிம்பீடியா திறந்தநிலை வெற்றியாளர் போட்டியை வென்றதன் மூலமாக பிரணவ், இந்தியாவின் 75 ஆவது கிராண்ட்மாசுடராகவும், தமிழ்நாட்டின் 27ஆவது கிராண்ட்மாசுடராகவும் ஆனார்.  
2022 ஆம் ஆண்டு அக்டோபர் மாதத்தில் இவர் உலக U-16 வயதுக்குட்பட்டோர் ஒலிம்பியாடு போட்டி மற்றும் மாக்னசு கார்ல்சன் அகாடமி சதுரங்கப் போட்டி ஆகிய இரண்டிலும் ஒரே நேரத்தில் விளையாடி, இரண்டு போட்டிகளிலும் வெற்றி பெற்றார். பிரனேசு. எம், அர்சத்து. எசு, ரோகித்து. எசு, மிருத்திகா மல்லிக்கு மற்றும் போரமணிகர் தனிசா. எசு ஆகியோரும் இப்போட்டியில் விளையாடினர்.
பின்னர் இவர் இறுதிச் சுற்றில் இரவுனக் சத்வானியை தோற்கடித்து சதுரங்கம்24 இன் சதுரங்கப் போட்டியை வென்றார்.
# மூங்கில் தளிர்

**முங்கில் குருத்து** (*Bamboo shoots** or **bamboo sprouts*) என்பது குறிப்பிட்ட மூங்கில் இனங்களின் உண்ணக்கூடிய குருத்துகள் (தரையில் இருந்து வெளிவரும் புதிய மூங்கில் குருத்துகள்) ஆகும். வடகிழக்கு இந்தியா, கிழக்காசியா, தென்கிழக்காசியா மற்றும் எத்தியோப்பியா பகுதிகளில் இதனை வேகவைத்து காய்கறியாக பயன்படுத்துகின்றனர். மேலும் இது பல்வேறு பதப்படுத்தப்பட்ட வடிவங்களில் விற்கப்படுகிறது.  
மூங்கில் குருத்துகளில் சயனோஜெனிக் கிளைகோசைடு எனும் இயற்கை நச்சுகள் உள்ளன.இந்த நச்சுகள் முழுமையாக வேக வைத்து சமைப்பதன் மூலம் அழிக்கப்படுகிறன்றன.  
பெரும்பாலான இளம் மூங்கில் குருத்துகள் வேகவைத்த பிறகு உண்ணக்கூடியவை, சுமார் நூறு அல்லது அதற்கு மேற்பட்ட மூங்கில் இனங்கள் மட்டுமே உண்ணக்கூடிய குருத்துகளுக்காக அறுவடை செய்யப்படுகிறன.
# மூங்கில் தளிர்

## சத்துகள்

புதிதாக சேகரிக்கப்பட்ட மூங்கில் குருத்துகளில் தியாமின், நியாசின், வைட்டமின் ஏ, வைட்டமின் பி 6 மற்றும் வைட்டமின் ஈ கொண்டுள்ளது. மனிதர்களுக்கு பயனுடைய 8 அமினோ அமிலங்கள் உள்ளன.
# மூங்கில் தளிர்

## இதனையும் காண்க

- மூங்கிலரிசி
# கோபால்சாமி வேலுச்சாமி

**கோபால்சாமி வேலுச்சாமி** தமிழ்நாட்டைச் சேர்ந்த ஒரு இந்திய மருத்துவர். அவர் தென்னிந்தியாவில் தோன்றிய பாரம்பரிய மருத்துவத்தின் ஒரு வடிவமான சித்த மருத்துவத்தின் பயிற்சியாளர். அவருக்கு இந்திய அரசின் பத்மஸ்ரீ விருது வழங்கப்பட்டது.  
அவர் 2018 முதல் 2021 வரை ஆயுஷ் அமைச்சகத்தின் சித்தா ஆராய்ச்சிக்கான உச்ச அமைப்பான சித்தா ஆராய்ச்சிக்கான மத்திய கவுன்சிலின் அறிவியல் ஆலோசனைக் குழுவின் தலைவராகப் பணியாற்றினார். தற்போது சென்னையில் உள்ள சித்த மருந்தகக் குழுவின் கௌரவத் தலைவராகப் பணியாற்றுகிறார். கோவிட்-19 மேலாண்மைக்கான சாத்தியமான மருந்தாக 'கபசுரக்குடிநீர்' பரிந்துரைத்தவர்களில் வேலுச்சாமி முதன்மையானவர்.
# சாய் பல்கலைக்கழகம்

**சாய் பல்கலைக்கழகம்** (*Sai University*) என்பது தமிழ்நாடு, காஞ்சிபுரம் மாவட்டம், திருப்போரூர் ஊராட்சி ஒன்றியம், பையனூர் அருகே ராஜீவ் காந்தி சாலை (மா. நெ. 49ஏ)-இல் அமைந்துள்ள ஒரு தனியார் பல்கலைக்கழகம் ஆகும். இப்பல்கலைக்கழகம் 2018இல் நிறுவப்பட்டது. அண்ணாமலைப் பல்கலைக்கழகம் நிறுவப்பட்டதிலிருந்து 90 ஆண்டுகளுக்கும் மேலாக தமிழக அரசால் சட்டமியற்றப்பட்ட நிறுவப்பட்டு முதல் தனியார் பல்கலைக்கழகங்களில் இதுவும் ஒன்றாகும்.
# சாய் பல்கலைக்கழகம்

## வரலாறு

சாய் பல்கலைக்கழகம், நிறுவனர்-வேந்தர் கே.வி. இரமணி. இவர் ஒரு இந்திய தொழிலதிபர். இவர் தனது செல்வத்தில் 85%க்கும் அதிகமான ஸ்ரீ சாய் அறக்கட்டளைக்கு (சாய் கல்வி, மருத்துவம், ஆராய்ச்சி மற்றும் அறக்கட்டளை) நன்கொடையாக அளித்தார்.  
இரமணி சனவரி 2018-இல் மாநில அரசை பல்கலைக்கழகம் தொடங்குவது தொடர்பாக அணுகினார். இது *சாய் பல்கலைக்கழக சட்டம், 2018ஐ* அறிமுகப்படுத்த வழிவகுத்தது. அண்ணாமலைப் பல்கலைக்கழகம் நிறுவப்பட்டு 90 ஆண்டுகளுக்கும் மேலாக தமிழகத்தில் சட்டம் இயற்றப்பட்ட முதல் தனியார் பல்கலைக்கழகங்களான சிவ நாடார் பல்கலைக்கழகத்தை நிறுவுவதற்கான மசோதாவுடன் 2018 சூலையில் தமிழ்நாடு சட்டமன்றத்தில் இந்த மசோதா நிறைவேற்றப்பட்டது. ஜாம்ஷெட் பருச்சா சூலை 2020-இல் இப்பல்கலைக்கழகத்தின் முதல் துணைவேந்தராக நியமிக்கப்பட்டார். ஆகத்து 2020-இல் முதல்வர் எடப்பாடி கே. பழனிசாமி இப்பல்கலைக்கழகத்திற்கான அடிக்கலை நாட்டினார். இப்பல்கலைக்கழகம் 2021-22ஆம் ஆண்டிற்கான சேர்க்கையை சனவரி 2021இல், கலை மற்றும் அறிவியல், கணினி மற்றும் தரவு அறிவியல் மற்றும் சட்டப் படிப்புகளில் தொடங்கியது. இது ஆகத்து 2021-இல் செயல்படத் தொடங்கியது.
# முகம்மதன் பொது நூலகம்

**முகம்மதன் பொது நூலகம்** (*Muhammadan Public Library*) என்பது இந்தியாவின் தமிழ்நாட்டின், சென்னை திருவல்லிக்கேணியில் உள்ள காயிதே மில்லத் சாலையில் அமைந்துள்ள ஒரு பொது நூலகம் ஆகும். இந்நூலகம் காலை 11 மணி முதல் மாலை 6 மணிவரை செயல்படுகிறது. ஞாயிற்றுக் கிழமை விடுமுறையாகும்.
# முகம்மதன் பொது நூலகம்

## வரலாறு

கடைசி ஆற்காடு நவாப்பான குலாம் முகமது கவுஸ் கான் பகதூரால் இந்நூலகம் நிறுவப்பட்டது. இங்கு 18, 19 ஆம் நூற்றாண்டைச் சேர்ந்த சுமார் 15,000 அரிய நூல்கள் உள்ளன. இங்கு பாரசீக மொழி, அரபி மொழி, உருது, ஆங்கிலம், தமிழ் ஆகிய மொழிகளில் பல துறை சார்ந்த நூல்கள் உள்ளன.  
பழமையான இந்த நூலகக் கட்டடம் இடிக்கபட்டது. பின்னர் அதே இடத்தில் புதியதாக நூலகக் கட்டடமானது 2,200 சதுர அடி பரப்பளவில் கட்டப்பட்டது. புதிய கட்டடத்தில் மாநாட்டு அரங்கம் போன்றவை இடம்பெற்றுள்ளன. இந்த நூலகம் வகுப்பு வாரியத்தின் கீழ் அல்லாமல் சங்கச் சட்டத்தின் கீழ் ஒரு தன்னாட்சி அமைப்பாக செயல்படுகிறது.
# சிங்கிரிகுடி

**சிங்கிரிகுடி** என்பது இந்தியா தீபகற்பத்தில் தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும்.
# சிங்கிரிகுடி

## அமைவிடம்

சிங்கிரிகுடி புறநகர்ப் பகுதியானது, என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில், புதுச்சேரி மாநிலத்தையொட்டி அமைந்துள்ளது.
# சிங்கிரிகுடி

## சமயம்

சிங்கிரிகுடி பகுதியில் அமையப் பெற்றுள்ள இலட்சுமி நரசிம்மர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகிறது.
# சிங்கிரிகுடி

## அரசியல்

சிங்கிரிகுடி பகுதியானது, கடலூர் (சட்டமன்றத் தொகுதி) வரம்புக்கு உட்பட்டதாகும்.மேலும் இப்பகுதி, கடலூர் மக்களவைத் தொகுதி சார்ந்தது.
# தாகுரா இசுமி

**தாகுரா இசுமி** (*Takura Izumi*) (泉 拓良, இசுமி தாகுரா, பிறப்பு : 1948) சப்பானிய தொல்பொருள் ஆராய்ச்சியாளர் மற்றும் எழுத்தாளர் ஆவார். இவர் கியோட்டோ பல்கலைக்கழகத்தில் தொல்பொருள் பேராசிரியராகவும், நாரா பல்கலைக்கழகத்தின் எமரிட்டசு பேராசிரியராகவும் உள்ளார். இவர் வரலாற்றுக்கு முந்தைய காலத்தின் தொல்லியல் துறையில் நிபுணத்துவம் பெற்றவர் ஆவார். மேலும் சோமன் மட்பாண்டங்களின் தோற்றம் மற்றும் சப்பானின் ஆரம்பகால வரலாறு பற்றிய புத்தகங்களை எழுதியுள்ளார். இவர் சப்பானிய தொல்பொருள் சங்கம், கலாச்சார பண்புகள் பற்றிய சப்பான் அறிவியல் ஆய்வுகள் சங்கம், மேற்கு ஆசிய தொல்பொருள் சங்கம், மேற்கு ஆசிய தொல்லியல் துறைக்கான சப்பானிய சங்கம், சப்பான் ஓரியண்ட் சொசைட்டி மற்றும் சப்பானில் கிழக்கு ஆய்வுகளுக்கான சங்கம் ஆகியவற்றின் உறுப்பினராக உள்ளார்.
# உபோர்பியா ஐயரானே

**உபோர்பியா ஐயரானே** (*Euphorbia iharanae*) என்பது தாவரக் குடும்பத்தில் ஒன்றான ஆமணக்கு குடும்பத்தில் வகைப்படுத்தப்பட்ட சிற்றினம் ஆகும். இது மடகாசுகர் நாட்டின் அகணிய உயிரி ஆகும். இதன் வாழிடம் பாறைகள் நிறைந்த நிலப்பகுதி ஆகும். இதன் வாழிடங்கள் மிகவும் குறைந்துவருவதால், இவை மிகவும் அருகிய தாவரங்களின் பட்டியலில் இடம் பெற்றுள்ளது.
# அலினா கெலோ செகோபியே

**அலினா கெலோ செகோபியே** (*Alinah Kelo Segobye*) சமூக மேம்பாட்டு ஆர்வலர் மற்றும் தொல்பொருள் ஆராய்ச்சியாளர் ஆவார். சமூக மேம்பாடு மற்றும் எச்.அய்.வி/எய்ட்சு மற்றும் ஆப்பிரிக்கா மற்றும் ஆப்பிரிக்க தொல்லியல் துறையில் கடந்த காலத்தைப் படிப்பதன் எதிர்காலம் ஆகியவற்றில் நிபுணத்துவம் பெற்றவர் ஆவார். இவர் நமீபியா அறிவியல் மற்றும் தொழில்நுட்ப பல்கலைக்கழகத்தில் மனித அறிவியல் தலைமை மற்றும் ஆப்பிரிக்க அறிவியல் அகாடமியின் தேர்ந்தெடுக்கப்பட்ட கூட்டாளி ஆவார்.
# அலினா கெலோ செகோபியே

## கல்வி

செகோபி போட்சுவானா பல்கலைக்கழகத்தில் தனது இளங்கலை மற்றும் முதுகலை படிப்பை முடித்தார். மேலும் கேம்பிரிச்சுப் பல்கலைக்கழகத்தில் தொல்லியல் துறையில் முனைவர் பட்டம் 1994 ஆம் ஆண்டில் பெற்றார்.
# அலினா கெலோ செகோபியே

## தொழில்

செகோபி தென்னாப்பிரிக்காவின் மனித அறிவியல் ஆராய்ச்சி கவுன்சிலில் துணை நிர்வாக இயக்குநராகப் பணியாற்றினார். நமீபியா அறிவியல் மற்றும் தொழில்நுட்ப பல்கலைக்கழகத்தில் மனித அறிவியல் தலைமை பேராசிரியராக தனது தற்போதைய பாத்திரத்தில் நுழைவதற்கு முன்பு இவர் போட்சுவானா பல்கலைக்கழகத்தில் பணியாற்றினார். இவர் 2005 ஆம் ஆண்டு முதல் 2010 ஆம் ஆண்டு வரை பான் ஆப்பிரிக்க தொல்பொருள் சங்கத்தின் தலைவராக இருந்தார்.
# அலினா கெலோ செகோபியே

## அங்கீகாரம்

செகோபியே ஆப்பிரிக்க அறிவியல் அகாடமியின் (2018 ஆம் ஆண்டு) தேர்ந்தெடுக்கப்பட்ட உறுப்பினராகவும், இவர் ஆப்பிரிக்க விரிவான எச்.ஐ.வி/எய்ட்சு கூட்டுக் குழுவில் பணியாற்றுகிறார்.  
இவர் 2013 ஆம் ஆண்டு இரண்டாவது யுனெசுகோ எதிர்கால மன்ற ஆப்பிரிக்காவில் உரையாற்ற அழைக்கப்பட்டார்.
# சுகுத்திரா சிட்டுக்குருவி

**சுகுத்திரா சிட்டுக்குருவி** (*Socotra sparrow*)(*பாசர் இன்சுலாரிசு*) என்பது ஆப்பிரிக்காவின் கொம்புக்கு அப்பால் இந்தியப் பெருங்கடலில் உள்ள சுகுத்திரா, சம்கா மற்றும் தர்சா தீவுகளில் மட்டுமே காணப்படும் அகணிய உயிரி ஆகும். பன்னாடு பறவை வாழ்க்கை உட்பட வகைப்பாட்டியல் அமைப்புகள், இந்த இனத்தையும் மிகவும் ஒத்த அப்துல்-குரி சிட்டுக்குருவியையும் தனித்தனியாக அங்கீகரித்துள்ளன. இந்த சிற்றினங்கள் அனேகமாகத் தொடர்பில்லாத ஐயாகோ சிட்டுக்குருவியினையும் கூட்டமைப்பில் அமைக்கின்றன.
# ஜல்கண்ட்

**ஜல்கண்ட்** ( *Jalkhand* ) என்பது பாக்கித்தானின் கசாராவின் மன்செரா மாவட்டத்தில் அமைந்துள்ள ஒரு நகரம் ஆகும். நகரம் கடல் மட்டத்திற்கு மேல் அமைந்துள்ளது. ஜல்கண்ட் நரானிலிருந்து சுமார் 40 கிலோமீட்டர் (25 மை) தொலைவில் உள்ளது. சுற்றுலாப் பயணிகளுக்கு இது ஒரு அழகான இடமாகும். பயாலா ஏரி ( ககன் பள்ளத்தாக்கிலுள்ள ஒரு வட்டமான ஏரி) இங்கு அமைந்துள்ளது.
# ஜல்கண்ட்

## இதனையும் காண்க

- பயாலா ஏரி
- ககன் பள்ளத்தாக்கு
- லாலாசர்
# பிமல் கிருஷ்ண மோதிலால்

**பிமல் கிருஷ்ண மோதிலால்** (1 ஜூன் 1935 - 8 ஜூன் 1991) ஒரு சிறந்த மெய்யியலாளர் ஆவார். அவரது எழுத்துக்கள் இந்திய தத்துவ மரபை மேற்கத்திய தத்துவத்தில் உள்ள கருப்பொருள்களால் பேசப்படும் பெரும்பாலான சிக்கல்களை உள்ளடக்கிய தர்க்கத்தின் ஒரு விரிவான அமைப்பாக முன்வைத்தன. கல்கத்தாவில் பிறந்த அவர், கல்கத்தா, ஹார்வர்ட், டொராண்டோ மற்றும் ஆக்ஸ்போர்டில் வாழ்ந்து பணிபுரிந்தார், அங்கு, 1977 முதல் 1991 வரை, ஆக்சுபோர்டு பல்கலைக்கழகத்தில் கிழக்கு மதம் மற்றும் நெறிமுறைகளின் ஸ்பால்டிங் பேராசிரியராக இருந்தார்.
# பிமல் கிருஷ்ண மோதிலால்

## கல்வி

சிறுவயதிலிருந்தே சமசுகிருதத்தில் கல்வியறிவு பெற்ற மோதிலால் கணிதம் மற்றும் தர்க்கவியல் மீதும் ஈர்க்கப்பட்டார். 1957 முதல் 1962 வரை அவர் ஆசிரியராக இருந்த சமஸ்கிருதக் கல்லூரியின் முன்னணி அறிஞர்களால் பாரம்பரிய இந்திய தத்துவ அமைப்பில் பயிற்சி பெற்றார். பண்டிட் தாராநாத் தர்கதீர்த்தா மற்றும் கலிபாதா தர்காச்சார்யா போன்ற அறிஞர்களால் கற்பிக்கப்பட்டார். பண்டிட் அனந்த குமார் நியாதர்கதீர்த்தா, மதுசூதன் நியாயாச்சார்யா மற்றும் விஸ்வபந்து தர்கதீர்த்தா ஆகியோருடனும் அவர் உரையாடினார். 1962 இல் தர்க்கதீர்த்தாவின் (தர்க்கவியலில் முதுகலைஞர்) *உபாதி* (பட்டம்) அவருக்கு வழங்கப்பட்டது.  
1957 மற்றும் 1962 க்கு இடையில் சமசுகிருதக் கல்லூரியில் (கொல்கத்தா பல்கலைக்கழகத்துடன் இணைந்த கல்லூரி) கற்பித்தபோது, ஆர்வர்டு பல்கலைக்கழகத்தின் இந்தியவியலாளரான டேனியல் இங்கல்ஸ் என்பவருடன் மோதிலாலுக்கு தொடர்பு ஏற்பட்டது, அவர் அங்கு முனைவர் பட்ட ஆய்வில் சேர ஊக்குவித்தார். மோதிலால் ஃபுல்பிரைட் கல்வி உதவித்தொகையைப் பெற்றார் மற்றும் 1962 மற்றும் 1965 க்கு இடையில் நவ்யா-நியாயா மறுப்பு கோட்பாட்டின் மீது இங்கால்சின் கீழ் தனது முனைவர் பட்டத்தை முடித்தார். இந்தக் காலகட்டத்தில் அவர் வில்லார்ட் வான் ஓர்மன் குயினிடமும் படித்தார். பின்னர், அவர் தொராண்டோ பல்கலைக்கழகத்தில் சமசுகிருதப் பேராசிரியராக இருந்தார், மேலும் 1977 ஆம் ஆண்டில் சர்வபள்ளி ராதாகிருஷ்ணன் மற்றும் ராபர்ட் சார்லஸ் ஜேனர் ஆகியோருக்குப் பிறகு ஆக்சுபோர்டில் ஸ்பால்டிங் பேராசிரியராகத் தேர்ந்தெடுக்கப்பட்டார்.
# பிமல் கிருஷ்ண மோதிலால்

## இறப்பு

மோதிலால் புற்றுநோயால் 1991 ஜூன் 8 அன்று இறந்தார்.
# உபோர்பியா ரோபைவேலோனே

**உபோர்பியா ரோபைவேலோனே** (தாவர வகைப்பாட்டியல்: *Euphorbia robivelonae*) என்ற தாவரவியல் பெயர் கொண்ட இனமானது, தாவரக் குடும்பமான ஆமணக்குக் குடும்பம் என்பதுள் வகைப்படுத்தப் பட்டுள்ளது. இது மடகாசுகர் நாட்டின் அகணிய தாவரம் ஆகும். இத்தாவரத்தின் வளரியல்பு, புதர் வகையாகும். இதன் வாழிடம் ஆற்றங்கரை ஓரத்திலுள்ள பாறைகள் நிறைந்த நிலப்பகுதி ஆகும். இதன் வாழிடங்கள் மிகவும் குறைந்து வருவதால், இவை அருகிய தாவரங்களின் பட்டியலில் இடம் பெற்றுள்ளது.
# விக்கிப்பீடியா:100விக்கிநாட்கள்/TNSE Mahalingam VNR/1st round articles

<noinclude>
| 1. | குலாம் ஆசன் பிங்லானா | 2024-01-01 | 7,053 |
| --- | --- | --- | --- |
| 2. | காளிதாஸ் கோலம்பகர் | 2024-01-01 | 5,587 |
| 3. | தாமசர்லா ஜனார்த்தன ராவ் | 2024-01-01 | 5,208 |
| 4. | அபராஜிதா ராஜா | 2024-01-01 | 2,926 |
| 5. | டங்கி (திரைப்படம்) | 2024-01-01 | 17,353 |
| 6. | ஆர். வி. கார்ட்னர் | 2024-01-02 | 3,046 |
| 7. | சோம்நாத் பௌடியால் | 2024-01-02 | 2,443 |
| 8. | வினோத் பிவா நிகோல் | 2024-01-02 | 2,797 |
| 9. | முனைய துணைக்கோள் ஏவுகலம்-சி58 | 2024-01-02 | 5,308 |
| 10. | காளிதாஸ் நாக் | 2024-01-03 | 5,308 |
| 11. | அழகிய கண்ணே (2023 திரைப்படம்) | 2024-01-04 | 8,560 |
| 12. | அபா சக்சேனா | 2024-01-05 | 8,586 |
| 13. | பிமல் கிருஷ்ண மோதிலால் | 2024-01-06 | 8,819 |
| 14. | பூதபலி | 2024-01-07 | 1868 |
| 15. | அனிலின் புள்ளி | 2024-01-07 | 4213 |
| 16. | அஷ்டவக்ர மந்திர் | 2024-01-08 | 6340 |
| 17. | ஓட்டோ ஜெஸ்பெர்சன் | 2024-01-09 | 9173 |
| 18. | அமலானந்தா | 2024-01-09 | 6058 |
| 19. | மோனிமா சாதா | 2024-01-10 | 3509 |
| 20. | ஆர். பிரகாசம் | 2024-01-10 | 5030 |
| 21. | தர்மஜீத் சிங் தாக்கூர் | 2024-01-11 | 3250 |
| 22. | மகேந்திர ஆர்தியா | 2024-01-12 | 5098 |
| 23. | கோபா தீவு | 2024-01-13 | 2510 |
| 24. | உபனோ பள்ளத்தாக்கு தளங்கள் | 2024-01-14 | 10373 |
| 25. | கிரேஞ்சர் அருவி | 2024-01-15 | 3309 |
| 26. | லாய் சிங்-தே | 2024-01-16 | 20700 |
| 27. | பெர்னார்டோ அரேவலோ | 2024-01-17 | 11676 |
| 28. | ஜோதி கண்டேல்வால் | 2024-01-17 | 5630 |
| 29. | சர்தார் அம்ஜத் அலி | 2024-01-18 | 4599 |
| 30. | இத்தாலியின் தூதரகம், பெர்லின் | 2024-01-19 | 2361 |
| 31. | வான் மூன்று | 2024-01-20 | 7122 |
| 32. | கோபால் சிங் ராணா | 2024-01-21 | 3343 |
| 33. | பா தின் சதுக்கம் | 2024-01-22 | 2888 |
| 34. | அகமது அலி மிர்சா | 2024-01-23 | 3247 |
| 35. | பாரத் சிங் சவுகான் | 2024-01-23 | 2687 |
| 36. | ராம் கன்வர் பைரவா | 2024-01-24 | 3189 |
| 37. | வில்லியம் சோமர்செட் மாம் | 2024-01-25 | 9972 |
| 38. | கே. பி. கிருஷ்ணகுமார் | 2024-01-26 | 4099 |
| 39. | எச். லல்லுங்முவானா | 2024-01-26 | 3566 |
| 40. | சகுந்தலா லகுரி | 2024-01-27 | 2139 |
| 41. | குவாரஸ்மின் முகமது I | 2024-01-27 | 5068 |
| 42. | நல்லூர்நாடு | 2024-01-28 | 3640 |
| 43. | சிரஞ்சீவ் ராவ் | 2024-01-28 | 2843 |
| 44. | சுசில் குமார் பட்டாச்சார்யா | 2024-01-29 | 4075 |
| 45. | தஸ்லிம் அகமது | 2024-01-30 | 2822 |
| 46. | சிங்சுங் | 2024-01-30 | 6278 |
| 47. | ஜிதேந்தர் சிங் மாலிக் | 2024-01-31 | 4351 |
| 48. | சுரேந்தர் பால் ரதவால் | 2024-01-31 | 2211 |
| 49. | பிரகாஷ் ஜர்வால் | 2024-02-01 | 6932 |
# டிக்சோனியா ஆர்போரெசென்ஸ்

யின் தாவரவியல் விளக்கம்]]
**டிக்சோனியா ஆர்போரெசென்ஸ்** (தாவர வகைப்பாட்டியல்: *Dicksonia arborescens*) அல்லது *செயின்ட் ஹெலினா மர பெரணி* என்றழைக்கப்படும் இத்தாவரம் பெரணி வகையைச் சார்ந்ததாகும். செயின்ட் ஹெலினா தீவின் மத்திய முகட்டின் மிக உயர்ந்த பகுதிகளில் உள்ள "அடர்த்தியான மர பெரணி" வகைத் தாவரமான இது டிக்சோனியா பேரினத்தின் வகைப்பாட்டில் அடங்கும்.  
பண்டைய தாவரங்களின் கடைசி எச்சங்களில் ஒன்றான பெரணி தாவர வகையில் இது முக்கியமானதாகும். இந்த மர பெரணி தாவரத்தின் தண்டுகளில் பிற உள்ளூர் தாவரங்கள் பல நாற்றுகளாக முளைக்கின்றன, இதனால் இது இத்தகைய பிற பூர்வீக தாவரங்களுக்கு நாற்றங்காலாகவும் உள்ளது.  
உலகம் முழுவதும் டிக்சோனியா பேரினத்தில் பரவியுள்ள பல இனங்கள் பரவலாக காணப்படுகின்றது. 1789 ஆம் ஆண்டில் எல்'ஹெரிட்டியர் என்பவர் லண்டனில் வாழ்ந்தபோது அவர் அங்கே கண்ட பயிர் செய்யப்பட்ட மாதிரிகளிலிருந்து செயிண்ட் ஹெலினா இனத்தை அடையாளம் கண்டுள்ளார்.  
சிலிக்கு மேற்கே உள்ள ஜுவான் ஃபெர்னாண்டஸ் தீவுகளை பூர்வீகமாகக் கொண்ட மற்றொரு இனத்தாவரமான டிக்சோனியா பெர்டேரியானாவுடன் இந்த இனம் மிகவும் நெருக்கமாக தொடர்புடையது.
# பன்னாட்டு செஞ்சிலுவைச் சங்கம்

**பன்னாட்டு செஞ்சிலுவைச் சங்கம்** (*International Committee of the Red Cross*, **ICRC**; ) என்பது சுவிட்சர்லாந்து, ஜெனீவாவில் அமைந்துள்ள ஒரு பன்னாட்டு மனிதநேய அமைப்பாகும். இவ்வமைப்பு மூன்று முறை நோபல் பரிசைப் பெற்றுள்ளது. 1949-ஆம் ஆண்டின் ஜெனீவா உடன்படிக்கையில் கையொப்பமிட்ட நாடுகளும், 1977 (நெறிமுறை I, நெறிமுறை II) மற்றும் 2005-இன் கூடுதல் நெறிமுறைகளும், பன்னாட்டு, உள் ஆயுத மோதல்களில் பாதிக்கப்பட்டவர்களைப் பாதுகாப்பதற்கான ஆணையை செஞ்சிலுவைச் சங்கத்திற்கு வழங்கியுள்ளன. இத்தகைய பாதிக்கப்பட்டவர்களில் போரில் காயமடைந்தவர்கள், கைதிகள், ஏதிலிகள், பொதுமக்கள் மற்றும் பிற போராளிகள் அல்லாதவர்கள் உள்ளனர்.  
பன்னாட்டு செஞ்சிலுவைச் சங்கம், பன்னாட்டு செஞ்சிலுவை, செம்பிறை இயக்கம், செஞ்சிலுவை, செம்பிறை இயக்கங்களின் பன்னாட்டுக் கூட்டமைப்பு (IFRC), 191 தேசிய சங்கங்கள் ஆகியவற்றின் ஒரு பகுதியாகும். செஞ்சிலுவைச் சங்கம் இவ்வியக்கத்தில் உள்ள மிகப் பழமையானதும், மிகவும் மரியாதைக்குமுரிய அமைப்பாகும், அத்துடன் உலகில் மிகவும் பரவலாக அங்கீகரிக்கப்பட்ட அமைப்புகளில் ஒன்றாகும். இது மூன்று அமைதிக்கான நோபல் பரிசுகளை 1917, 1944, 1963 ஆண்டுகளில் வென்றுள்ளது.
# செஞ்சிலுவை, செம்பிறை இயக்கங்களின் பன்னாட்டுக் கூட்டமைப்பு

**செஞ்சிலுவை, செம்பிறைச் சங்கங்களின் பன்னாட்டுக் கூட்டமைப்பு** (*International Federation of Red Cross and Red Crescent Societies*, **IFRC**) என்பது உலகளாவிய மனிதநேய உதவி அமைப்பாகும். இது அதன் 191 தேசிய சங்கங்கள் மூலம் ஒவ்வொரு ஆண்டும் 160 மில்லியன் மக்களைச் சென்றடைகிறது. பேரழிவுகள் மற்றும் சுகாதார அவசரநிலைகளுக்கு முன்னும், பின்னும், பின்னரும், பாதிப்புக்குள்ளான மக்களின் தேவைகளைப் பூர்த்தி செய்யவும், வாழ்க்கையை மேம்படுத்தவும் இது செயல்படுகிறது. இவ்வமைப்பு தேசியம், இனம், பாலினம், சமய நம்பிக்கைகள், வர்க்கம், அரசியல் கருத்துகள் என சுதந்திரமாகவும் பாரபட்சமின்றியும் செயற்படுகிறது.  
இக்கூட்டமைப்பு பன்னாட்டு செஞ்சிலுவை மற்றும் செம்பிறை இயக்கம், பன்னாட்டு செஞ்சிலுவைச் சங்கம் (ICRC), 191 தேசிய சங்கங்கள் ஆகியவற்றுடன் இணைந்த சங்கங்களின் ஒரு பகுதியாகும். IFRC இன் பலம் அதன் தன்னார்வப் பிணையம், சமூகம் சார்ந்த நிபுணத்துவம், சுதந்திரம், நடுநிலைமை ஆகியவற்றில் உள்ளது. இது மனிதநேயத் தரத்தை மேம்படுத்தவும், வளர்ச்சியில் பங்குதாரர்களாகவும், பேரழிவுகளுக்கு பதிலளிக்கும் வகையிலும் செயல்படுகிறது. பாதிக்கப்படக்கூடிய மக்களின் நலன்களுக்காக செயல்பட முடிவெடுப்பவர்களை இது ஊக்குவிக்கிறது. இது ஆரோக்கியமான மற்றும் பாதுகாப்பான சமூகங்களை செயல்படுத்தவும், பாதிப்புகளை குறைக்கவும், பின்னடைவை வலுப்படுத்தவும் மற்றும் உலகம் முழுவதும் அமைதிப் பண்பாட்டை வளர்க்கவும் செயல்படுகிறது.
# இருமெத்தில் அடிப்பேட்டு

| ImageFile = Dimethyl adipate.svg
| ImageSize =
| ImageAlt =  
| PIN = இருமெத்தில் எக்சேண்டையோயேட்டு
| OtherNames =  
| Section1 =
| Section2 =
# இருமெத்தில் அடிப்பேட்டு

## தயாரிப்பு

மெத்தனாலுடன் அடிப்பிக் அமிலத்தை எசுத்தராக்கம் செய்வதன் மூலம் இருமெத்தில் அடிப்பேட்டு தயாரிக்கப்படுகிறது. பியூட்டாடையீனை நீரெசுத்தராக்கம் செய்து தயாரித்தல் மற்றும் 1,4-இருமெத்தாக்சி-2-பியூட்டினை கார்பனைலேற்றம் செய்து தயாரித்தல் போன்ற பாரம்பரிய தயாரிப்பு முறைகளும் குறைவான அளவில் இருமெத்தில் அடிப்பேட்டு தயாரிக்கப் பயன்படுகின்றன.  
இருமெத்தில் அடிப்பேட்டு செறிவூட்டப்பட்ட அம்மோனியாவுடன் வினைபுரிந்து ஈரமைடு (CH<sub>2</sub>CH<sub>2</sub>C(O)NH<sub>2</sub>)<sub>2</sub> சேர்மத்தை கொடுக்கிறது.
# இருமெத்தில் அடிப்பேட்டு

## நச்சுத்தன்மை

அடிப்பிக் அமிலத்தின் எசுத்தர்கள் விலங்கு மாதிரிகளில் குறைந்த கடுமையான நச்சுத்தன்மையை வெளிப்படுத்துகின்றன. இந்த இருமெத்தில் எசுத்தரின் எலிக்கான உயிர்கொல்லும் அளவு 1800 மி.கி/கி.கி என மதிப்பிடப்பட்டுள்ளது.
# ஈராக்டைல் அடிப்பேட்டு

பிசு(2-எத்திலெக்சைல்) அடிப்பேட்டு சில நேரங்களில் தவறாக ஈராக்டைல் அடிப்பேட்டு என்று அழைக்கப்படுகிறது. பிசு(2-எத்திலெக்சைல்) அடிப்பேட்டிற்கும் (CAS # 103-23-1) DOA என்ற சுருக்கம் பயன்படுத்தப்பட்டுள்ளது.
# ஈராக்டைல் அடிப்பேட்டு

## நச்சுத்தன்மை

அடிப்பிக் அமிலத்தின் எசுத்தர்கள் விலங்கு மாதிரிகளில் குறைந்த கடுமையான நச்சுத்தன்மையை வெளிப்படுத்துகின்றன. இதனுடன் தொடர்புடைய எத்தில் எக்சனோயேட்டின் எலிக்கான உயிர்கொல்லும் அளவு 900 மி.கி/கி.கி என மதிப்பிடப்பட்டுள்ளது.
# அமேசியெல்லா பிலிப்பினென்சிசு

<div>(Ames) Garay</div>
|-
|-
! |Synonyms
|-
| |
*Angraecum philippinense* <small>Ames</small>
|}
**அமேசியெல்லா பிலிப்பினென்சிசு** (*Amesiella philippinensis*) என்பது பிலிப்பைன்சில் உள்ள உலூசோன் தீவில் உள்ள பூஞ்செடிவகை இனமாகும். *வெண்டா ஃபால்காட்டாவைப்* போலவே இதுவும் வெள்ளையான நீளப் பூக்கள் காரணமாக *ஆங்கிரேகம்* இனம் என்று தவறாகக் கருதப்பட்டது. இத்தாவரம் 5 செமீ நீளம் வரை வட்டமான புடைப்பிலைகளாக உருவாக்குகிறது. , 3 செமீ அகலமும் மணமும் கொண்ட மூன்று அல்லது நான்கு வெள்ளை மலர்கள் குறுகிய மஞ்சரிகளில் உருவாகின்றன. தொண்டையில் லேபெல்லம் மஞ்சள் நிறத்தில் இருக்கும். இது *அமேசியெல்லா மான்டிகோலாவை* விட குறைந்த உயரத்தில் நிகழ்கிறது. இது குறுகிய துருத்து முளை கொண்டது.
# கச்சேலி ஏரி

**கச்சேலி ஏரி** (*Kacheli Lake*) என்பது பாக்கித்தானின் கில்கிட்-பால்டிஸ்தானிலுள்ள, நாகர் மாவட்டத்தில் அமைந்துள்ள மியாச்சர் பள்ளத்தாக்கில் உள்ள கச்சேலி புல்வெளியில் அமைந்துள்ள ஒரு உயரமான ஏரியாகும். மியாச்சார் தமன்-இ-கோ மலையின் அடிவாரத்திலிருந்து செங்குத்தாக ஏறி, கச்சேலி ஏரியை அடைய சுமார் இரண்டு மணி நேரம் ஆகும்.
# கச்சேலி ஏரி

## தனையும் கான்க

- திரான்
- இராகபோசி
- நாகர் பள்ளத்தாக்கு
# மேற்கிந்தியப் பெருங்கடல் சீலக்காந்த்

**மேற்கிந்தியப் பெருங்கடல் சீலக்காந்த்** (*West Indian Ocean coelacanth*) (*லேட்டிமெரியா சாலம்னே*)(சில சமயங்களில் **கோம்பேசா**, **ஆப்பிரிக்க சீலக்காந்த்**, அல்லது **சீலக்காந்த்**) என்பது கிராசப்டெரிஜியன் மீனாகும். தற்போதுள்ள இரண்டு சிற்றினங்களில் ஒன்றாகும். சீலகாந்த், முதுகெலும்புகளின் ஒரு அரிய வரிசை ஆகும். பொதுவான கதிர்-துடுப்பு மீன்களை விட நுரையீரல் மீன் மற்றும் நாற்காலி உயிரினங்களுடன் மிகவும் நெருக்கமாகத் தொடர்புடையது. தற்போதுள்ள மற்ற வாழும் சிற்றினம், இந்தோனேசிய சீலக்காந்த் (*லே. மெனடோயென்சிசு*) ஆகும்.  
மேற்கு இந்தியப் பெருங்கடல் சீலக்காந்த், வரலாற்று ரீதியாக மேற்கு இந்தியப் பெருங்கடலில் உள்ள கொமோரோ தீவுகள் (இது *கோம்பேசா* என அழைக்கப்படுகிறது), மடகாசுகர் மற்றும் மொசாம்பிக் ஆகிய பகுதிகளைச் சுற்றியுள்ள மீனவர்களால் அறியப்பட்டது. ஆனால் முதலில் 1938-இல் தென்னாப்பிரிக்காவில் சேகரிக்கப்பட்ட மாதிரியிலிருந்து இவை அறிவியல் பூர்வமாக அங்கீகரிக்கப்பட்டது.  
இந்த சீலக்காந்த் ஒரு காலத்தில் பரிணாம ரீதியாகப் பழமையானதாக் கருதப்பட்டது. ஆனால் கண்டுபிடிப்புகள் ஆரம்ப உருவவியல் பன்முகத்தன்மையைக் காட்டின. இது ஒரு தெளிவான நீல நிறமியைக் கொண்டுள்ளது. மேலும் தற்போதுள்ள இரண்டு சிற்றினங்களில் இது மிகவும் பிரபலமானது. பன்னாட்டு இயற்கைப் பாதுகாப்புச் சங்கத்தின் செம்பட்டியலில் இந்த சிற்றினம் மிக அருகிய இனமாக மதிப்பிடப்பட்டுள்ளது.  
குருத்தெலும்பு மீன்களைப் போலவே, *லேட்டிமெரியா சாலம்னேவிலும்* மலக்குடல் சுரப்பி, பிட்யூட்டரி சுரப்பி, கணையம் மற்றும் முதுகெலும்பு உள்ளது. சவ்வூடுபரவல் அழுத்தத்தைச் சமநிலைப்படுத்த, இந்த மீன்கள் தங்கள் இரத்தத்தில் யூரியாவைத் தக்கவைத்துக்கொள்வதன் மூலம் ஊடுபரவல் சமநிலையினை திறமையாகப் பின்பற்றுகின்றன.  
*லேட்டிமெரியா சாலம்னே* உள்பொரி முட்டையினை இடும் சிற்றினமாகும். அதாவது இவை குஞ்சு பொரிக்கும் வரை முட்டைகளை உடலின் உட்புறமாக வைத்திருக்கின்றன. இவற்றின் பாலின முதிர்ச்சியின் வயது பற்றி அதிகம் அறியப்படவில்லை என்றாலும், சுமார் 12 மாதங்கள் நீடித்த கர்ப்ப காலத்தின் காரணமாக இவை குறைவான முட்டைகளை இடுகின்றன.
# மேற்கிந்தியப் பெருங்கடல் சீலக்காந்த்

## வாழ்விடம் மற்றும் நடத்தை

*லேட்டிமெரியா சாலும்னே* பொதுவாக 180–210 மீட்டருக்கு இடைப்பட்ட ஆழப் பகுதியில் காணப்படும். ஆனால் சில சமயங்களில் 243 மீட்டர் ஆழத்தில் காணப்படுகின்றன. இவற்றில் அறியப்பட்ட இரை இனங்களாக *கொராந்தசு பாலிகாந்தசு*, *பெரிக்சு சிபிளென்டென்சு*, *லூசிகாடசு ஓரி* மற்றும் *புரோடுலா மல்டிபார்பாட்டா*. சீலக்காந்த் தன் மேல் மற்றும் கீழ் தாடை இரண்டையும் நகர்த்தும் திறனால் இந்த நடத்தையினைச் சாத்தியமாக்குகின்றது. இது எலும்புக்கூடுகளைக் கொண்ட முதுகெலும்பு உயிரிகளில் உள்ள ஒரு தனித்துவமான பண்பாகும். 1998ஆம் ஆண்டில், மேற்கு இந்தியப் பெருங்கடல் சீலக்காந்த்தின் மொத்த மக்கள்தொகை 500 அல்லது இதற்கும் குறைவாக இருந்ததாக மதிப்பிடப்பட்டது. இது உயிரினங்களின் உயிர்வாழ்வை அச்சுறுத்துவதாக அறியப்பட்டுள்ளது. மடகாசுகரின் வடமேற்கே உள்ள ஒரு தீவான பெரும் கொமோரோவிற்கு அருகில், அதிகபட்சமாக 370 மீன்கள் வசித்தன. தென்னாப்பிரிக்க நீர்வாழ் பல்லுயிரி நிறுவன காப்பகங்களில் உள்ள கடிதங்கள், இந்த மீனுக்கு எந்த சேதமும் ஏற்படாமல் இருக்கக் குழுவினருக்கு உத்தரவிட்டதைக் காட்டுகிறது. மீன் முதலில் எஃகு நீலமாக இருந்தது. ஆனால் பல மணி நேரம் கழித்து மீன் அடர் சாம்பல் நிறமாக மாறியது.  
இந்த உயிரினத்தின் தகவலைக் கண்டுபிடிக்கத் தவறியதால், கோர்ட்டனே-லாடிமர் தனது நண்பரான பேராசிரியர் ஜே. எல். பி. சுமித்தைத் தொடர்பு கொள்ள முயன்றார். ஆனால் அவர் நத்தார் விடுமுறை காரணமாக வெளியே இருந்தார். இதனால் மீனைப் பாதுகாக்க முடியாமல், தயக்கத்துடன் பாடம் செய்ய அனுப்பினார். சுமித் விடுமுறை முடிந்து திரும்பியதும், உடனடியாக இதை ஒரு சீலக்காந்த் என்று அடையாளம் கண்டுகொண்டார். இது அழிந்து போன மீனினம் எனப் புதைபடிவங்களிலிருந்து மட்டுமே அறிவியலாளர்களுக்குத் தெரியும். சுமித், மார்ஜோரி கோர்ட்டனே-லாடிமர் மற்றும் இது கண்டுபிடிக்கப்பட்ட பகுதியின் நினைவாக இந்த மீனுக்கு *லேட்டிமெரியா சாலம்னே* என்று பெயரிட்டனர். இரண்டு கண்டுபிடிப்பாளர்களுக்கும் உடனடி அங்கீகாரம் கிடைத்தது. மேலும் மீன் "வாழும் தொல்லுயிர் எச்சம்" என்று அறியப்பட்டது. கிழக்கு லண்டன், தென்னாப்பிரிக்கா, அருங்காட்சியகத்தில் 1938-இன் சீலாக்காந்த் இன்றும் காட்சிக்கு வைக்கப்பட்டுள்ளது.  
இருப்பினும், மாதிரி பாதுகாக்கப்பட்டதால், செவுள்கள் மற்றும் எலும்புக்கூடு ஆகியவை ஆய்வுக்குக் கிடைக்கவில்லை. எனவே இது உண்மையிலேயே அதே சிற்றினம்தானா என்பதில் சிலருக்குச் சந்தேகம் இருந்தது. சுமித் ஒரு தசாப்தத்திற்கும் மேலாக எடுக்கும் இரண்டாவது மாதிரிக்கான வேட்டையைத் தொடங்கினார்.  
மேற்கிந்தியப் பெருங்கடலின் சீலக்காந்த் பின்னர் கிராண்டே கொமோர் மற்றும் அஞ்சோவான் தீவுகளின் மீனவர்களுக்குத் தெரிந்ததாகக் கண்டறியப்பட்டது. இங்கு இது ஆழத்தில் உள்ள சரிவுகளில் வாழ்கிறது. இது *லேட்டிமெரியா சாலம்னே* என ஏற்றுக்கொள்ளப்பட்டது.
# மேற்கிந்தியப் பெருங்கடல் சீலக்காந்த்

## வகைப்பாட்டியல்

மேற்கு இந்தியப் பெருங்கடல் சீலக்காந்த் (*லேட்டிமெரியா சாலம்னே*) *லேட்டிமெரியா* பேரினத்தின் கீழ் வைக்கப்பட்டது. இது இந்தோனேசிய சீலக்காந்த் (*லேட்டிமெரியா மெனடோயென்சிசு*) சிற்றினத்துடன் இனவுறவினை பகிர்ந்து கொள்கிறது.
# மேற்கிந்தியப் பெருங்கடல் சீலக்காந்த்

## மரபியல்

நாற்காலுயிரி பரிணாமத்தைப் பற்றிய நுண்ணறிவைப் பெற 2013-இல் *லேட்டிமெரியா* *சாலம்னேவின்* மரபணுத்தொகை வரிசைப்படுத்தப்பட்டது.
# இரெக்மான் தேரி

**இரெக்மான் தேரி** ( *Rehman Dheri* ) அல்லது சில சமயங்களில் **இரக்மான் தேரி** ( *Rahman Dheri* ) எனவும் அறியப்படும் இது பாக்கித்தானின் கைபர் பக்துன்வா மாகாணத்தில் தேரா இசுமாயில் கான் அருகே அமைந்துள்ள சிந்துவெளி நாகரிகத்துக்கு முந்தைய தொல்லியல் தளமாகும். தெற்கு ஆசியாவில் இன்றுவரை காணப்படும் பழமையான நகரமயமாக்கப்பட்ட மையங்களில் இதுவும் ஒன்று. கி.மு. 3300 - 1900 தேதியிட்ட இந்தத் தளம் தேரா இசுமாயில் கானுக்கு வடக்கே 22 கிலோமீட்டர் (14 மைல்) தொலைவில் அமைந்துள்ளது. இது பாக்கித்தானில் எதிர்கால உலக பாரம்பரிய தளங்களுக்கான தற்காலிக பட்டியலில் உள்ளது. மேலும், பாக்கித்தானின் கும்லாவின் தளம் அருகில் அமைந்துள்ளது. இராமாயணத்தில் கோமல் ஆற்றை கோமதி ஆறு என்றும், அயோத்தியை ராம் தேரி (இரெக்மான் தேரி என மறுபெயரிடப்பட்டது) என்றும் குறிப்பிடப்பட்டுள்ளது.
# இரெக்மான் தேரி

## அமைவிடம்

இந்த தளம் சிந்து ஆற்றின் நீர்ப்பிடிப்பு பகுதியான கோமல் ஆற்றுச் சமவெளியில் அமைந்துள்ளது. இது சோப் ஆறு கோமல் ஆற்றில் கலக்கும் இடத்திற்கு அருகில் உள்ளது. ஆரம்பகால ஆக்கிரமிப்பிலிருந்து, தெற்கில் நகரத்திற்கு வெளியே நீட்டிக்கப்பட்டதைத் தவிர, முழு குடியிருப்புப் பகுதியும் ஒரு பெரிய சுவரால் சூழப்பட்டுள்ளது, இது களிமண் அடுக்குகளால் கட்டப்பட்டது. தாழ்வான செவ்வக மேடு சுமார் 22 எக்டேர் பரப்பளவைக் கொண்டுள்ளது. மேலும், சுற்றியுள்ள வயல்வெளியில் இருந்து 4.5 மீ உயரத்தில் உள்ளது.  
இரெக்மான் தேரிக்கு அருகில், கிசாம் தேரியின் தோண்டப்படாத ஹரப்பா தளம் உள்ளது. சில பிராந்தியங்களில், கோட் டிஜியன் (இக்மான் தேரி போன்றவை) மற்றும் ஹரப்பா சமூகங்கள் அருகருகே இணைந்து வாழ்ந்ததை இது குறிக்கிறது.
# இரெக்மான் தேரி

## இதனையும் காண்க

- சிந்துவெளி நாகரிகம்
- சிந்துவெளி நாகரிகத்தின் தொல்லியல் களங்கள்
# ஸ்போர்ட் அண்ட் பேஸ்டைம்

**ஸ்போர்ட் அண்ட் பேஸ்டைம்** (*Sport and Pastime*) என்பது தி இந்து குழுமத்தில் இருந்து 1947 முதல் 1968 வரை வெளிவந்த வாராந்திர விளையாட்டு இதழாகும் எஸ். கே. குருநாதனால் நிறுவப்பட்ட இந்த இதழ் 1968 இல் நிறுத்தப்பட்டது. இது 1978 இல் *ஸ்போர்ட்ஸ்டார்* என்று மாற்றப்பட்டது.
# மின்ரெக்கார்டைட்டு

**மின்ரெக்கார்டைட்டு** (Minrecordite) என்பது CaZn(CO<sub>3</sub>)<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். கால்சியம் மற்றும் துத்தநாகம் தனிமங்களை உடன் உறுப்பினராக் கொண்ட தோலமைட்டு கனிம குழுவிற்கு சொந்தமான மின்ரெக்கார்டைட்டு மிகவும் அரிதான ஒரு கனிமமாகும். நமீபியா நாட்டின் திசுமேப்பு சுரங்கத்தில் காணப்படும் டையாப்டேசு என்ற கனிமத்துடன் தொடர்புடைய கனிமமாக இது கண்டறியப்பட்டது. தொழில்முறை மற்றும் பொழுது போக்கு கனிமவியலாளர்களுக்கு இடையேயான ஒத்துழைப்பைக் குறிக்கும் தி மினரலாச்சிக்கல் ரெக்கார்ட்டு என்ற செய்தி இதழின் நினைவாக இக்கனிமத்திற்கு மின்ரெக்கார்டைட்டு என்று பெயரிடப்பட்டது. திசுமேப்பு வட்டாரத்தில் முதன்மையாக கண்டறியப்பட்டபோது டையோப்டேசுடன் கலந்திருந்தது. பின்னர் மேலும் குறைவாக தப்டைட்டு, கால்சைட்டு மற்றும் மாலகைட்டுடு போன்ற கனிமங்களும் இதனுடன் சேர்ந்து காணப்பட்டன. மின்ரெக்கார்டைட்டு ஓர் அரிய கனிமமாகும். உலகில் ஒரு சில படிவுகளில் மட்டுமே காணப்படுகிறது. முதன் முதலில் காணப்பட்ட வட்டாரத்திற்கு கூடுதலாக, இது போர்த்துகல் நாட்டின் பெச்சா மாவட்டத்தின் மோராவில் உள்ள பிரீகுயிகா சுரங்கத்திலும் காணப்படுகிறது.  
பன்னாட்டு கனிமவியல் சங்கம் மின்ரெக்கார்டைட்டு கனிமத்தை Mrdஎன்ற குறியீட்டால் அடையாளப்படுத்துகிறது.
# தேரா இசுமாயில் கான்

**தேரா இசுமாயில் கான்** ( *Dera Ismail Khan* ) ( **டி.ஐ.கான்** எனவும் சுருக்கமாக அழைக்கப்படுகிறது) என்பது பாக்கித்தானின் கைபர் பக்துன்வாவில் அமைந்துள்ள தேரா இசுமாயில் கான் மாவட்டத்தின் ஒரு நகரமும் மற்றும் அதன் தலைநகரமும் ஆகும். இது பாக்கித்தானின் 37வது பெரிய நகரமாகவும், மக்கள்தொகை அடிப்படையில் கைபர் பக்துன்வா மாகாணத்தில் ஐந்தாவது பெரிய நகரமாகவும் உள்ளது. தேரா இசுமாயில் கான் சிந்து ஆற்றின் மேற்குக் கரையில் கோமல் ஆறு சேரும் இடத்தில் அமைந்துள்ளது.  
இது மாகாண தலைநகர் பெசாவருக்கு தெற்கே 300 கிலோமீட்டர்கள் (190 மைல்) தொலைவிலும், பஞ்சாபின் முல்தானிலிருந்து வடமேற்கே 230 கிலோமீட்டர்கள் (140 மை) தொலைவிலும் உள்ளது.
# தேரா இசுமாயில் கான்

## பெயர்க்காரணம்

உள்ளூர் மொழியில், தேரா என்ற வார்த்தைக்கு "கூடாரம், முகாம்" என்று பொருள். மேலும் இது பொதுவாக சிந்து சமவெளியிலுள்ள தேரா காசி கான் மற்றும் தேரா புக்தி போன்ற நகரங்களின் பெயரில் காணப்படுகிறது. இந்த நகரத்தை நிறுவிய பலூச் கூலிப்படைத் தலைவன் மாலிக் சோராப் தோதாயின் மகன் இசுமாயில் கானின் பெயரால் இது அழைக்கப்படுகிறது.
# தேரா இசுமாயில் கான்

## வரலாறு

தேரா இசுமாயில் கானைச் சுற்றியுள்ள பகுதிகளில் ஆயிரக்கணக்கான ஆண்டுகளாக மக்கள் வசித்து வருகின்றனர். இதற்கு அருகிலுள்ள இரெக்மான் தேரி தளம் - சிந்துவெளி நாகரிகத்துக்கு முந்தைய தொல்பொருள் தளம் கிமு 3300 க்கு முந்தையது. ஏழாம் நூற்றாண்டில், இந்த நகரத்தில் பிராமணர்கள் மற்றும் பௌத்தர்கள் அதிக அளவில் இருந்தனர்.  
இது, 15 ஆம் நூற்றாண்டில் நிறுவப்பட்ட வரலாற்று முக்கியத்துவம் வாய்ந்த தேராசாத் பகுதியில் அமைந்துள்ளது. முல்தானின் இலங்கா சுல்தானகத்தின் சா உசேன் என்பவரின் அழைப்பின் பேரில் பலூச் மக்கள் இப்பகுதியில் குடியேறினர்.  
சா உசேன் தனது இந்தப் பிராந்தியத்தில் தான் கைப்பற்றியப் பகுதிகளை தக்கவைக்க முடியாமல் போனதால், தேரா இசுமாயில் கானைச் சுற்றியுள்ள பகுதியை 1469 அல்லது 1471 இல் தென்மேற்கு பலுச்சிசுத்தானம் மாகாணத்தின் மக்ரான் மாவட்டத்தைச் சேர்ந்த பலூச் இனத் தலைவர் சர்தார் மாலிக் சோராப் கான் தோடாய் என்பவரிடம் ஒப்படைத்து அவரை சாகிராக நியமித்தார். அவரது வெற்றி மற்ற *மக்ரானி* பழங்குடியினரின் இடம்பெயர்வுக்கு வழிவகுத்தது - அவர்களில் ஒருவரான காசி கான், தேரா காசி கான் நகரத்தை நிறுவினார். சுமாயில் கான் நகரத்தை நிறுவியதாக பாரம்பரியமாக நம்பப்படுகிறது, இருப்பினும் பேரரசர் பாபுர் 1506 இல் இப்பகுதியைக் கடந்து செல்லும்போது நகரத்தைப் பற்றி எதுவும் குறிப்பிடவில்லை.  
பலூச் குடியேற்றவாசிகள் பஷ்தூன் குடியேற்றத்தின் பின்னர் அலைகள் மூலம் ஒருங்கிணைக்கப்பட்டனர். இருப்பினும் வண்டல் சமவெளிகளில் உள்ள கிராமவாசிகள் பொதுவாக பலோச் அல்லது ஜாட் ஆக இருக்கின்றனர்.  
தேரா இசுமாயில் கான் பகுதி முகலாயப் பேரரசின் முல்தான் சுபாவின் ஒரு பகுதியாக இருந்தது. இந்த நகரம் முக்கிய முல்தான் - காந்தகார் வணிகப் பாதையில் இருந்தது. இருப்பினும் தேரா இசுமாயில் கான், பவிந்தா நாடோடிகளின் வர்த்தக மையமாக வளமாக வளர்ந்தது.  
இந்நகரம் இசுமாயில் கானிடமிருந்து நேரடியாக வந்த ஒன்பது தலைமுறை பலூச் தலைவர்களால் ஆளப்பட்டது. 1750 ஆம் ஆண்டில் அகமது சா துரானியால் நகரம் கைப்பற்றப்பட்டது. 1794 இல், சசாதா கம்ரான் துரானி என்பவரால் இந்த நகரம் நவாப் முகமது கான் சதோசாய்க்கு வழங்கப்பட்டது.
# தேரா இசுமாயில் கான்

## வரலாறு

#### நகரின் மறுசீரமைப்பு

1823 இல் சிந்து ஆற்றில் ஏற்பட்ட வெள்ளத்தால் அசல் நகரம் அடித்துச் செல்லப்பட்டது. தற்போதைய நகரம் 1825 இல் சதோசாய் குலத்தைச் சேர்ந்த நவாப் சேர் முகமது கான் என்பவரால் இப்போது ஆற்றின் நிரந்தர கால்வாயிலிருந்து நான்கு மைல் (6 கிமீ) தொலைவில் ஒரு சிறிய பீடபூமியின் மேல் நிறுவப்பட்டது. பஞ்சாபிலிருந்து கட்டிடக் கலைஞர்கள் வரவழைக்கப்பட்டனர். அவர்கள் நகர மையத்திற்கு தெற்கே இந்துக்களும் அதற்கு வடக்கே முஸ்லிம்களும் வாழும் ஒரு நகரத்தை வடிவமைத்தார். நகரத்தைச் சுற்றி ஒன்பது வாயில்கள் கொண்ட எட்டு அடி மண் சுவர் கட்டப்பட்டது,
# தேரா இசுமாயில் கான்

## தீவிரவாதம்

பாக்கித்தானின் தெகரிக்கு-இ-தாலிபான் குழுவினரால் வடமேற்கு பாக்கித்தான் முழுவதும் சியாக்களை குறிவைத்து நடத்தப்பட்ட பயங்கரவாதத் தாக்குதல்களால் நகரம் மோசமாக பாதிக்கப்பட்டுள்ளது.
# தேரா இசுமாயில் கான்

## இதனையும் காண்க

- பலுச்சிசுத்தானம்
- தேரா இஸ்மாயில் கான் மாவட்டம்
- காபீர் கோட்
# கிளெரிட்டம்

**Scientific classification <span></span>**  
| Kingdom: | Plantae |
| --- | --- |
| *Clade*: | Tracheophytes |
| *Clade*: | Angiosperms |
| *Clade*: | Eudicots |
| Order: | Caryophyllales |
| Family: | Aizoaceae |
| Subfamily: | Ruschioideae |
| Tribe: | Dorotheantheae |
| Genus: | *Cleretum*  
<small>N.</small><small>E.Br.</small> |
| Synonyms |  |
| * *Aethephyllum* <small>N.E.Br.</small>
* *Dorotheanthus* <small>Schwantes</small>
* *Micropterum* <small>Schwantes</small>
* *Pherolobus* <small>N.E.Br.</small>
* *Sineoperculum* <small>van Jaarsv.</small>
* *Stigmatocarpum* <small>L.Bolus</small> | } |
**கிளெரிட்டம்** (தாவர வகைப்பாட்டியல்: *Cleretum*) என்பது தென்னாப்பிரிக்காவின், கேப் மாகாணங்களை தாயகமாகக் கொண்ட ஐசோஏசியே குடும்பத்திலுள்ள, ஒரு இனமாகும் . 1925 ஆம் ஆண்டில் நிக்கோலஸ் எட்வர்ட் பிரவுன் என்பவரால், *கிளெரிட்டம்* என்பது வகைப்படுத்தப்பட்டது. அவர் ஒரு கீயில், இப்பேரினப் பெயரை வெளியிட்டார். இது வெவ்வேறு வகைகளில், பிற தாவரங்களுக்குரிய பாகங்களைக் கொண்டுள்ளது. இதன் பெயருக்கு ஏற்ற, வகைப்பாட்டியல் சொற்கள் இல்லா நிலையால் என்பதில் குழப்பம் ஏற்பட்டது. இறுதியாக, 1985 ஆம் ஆண்டில் *கிளெரிட்டம்* என்ற பேரினப் பெயர், சரியான முறையில் வெளியிடப்பட்டது. மேலும் *மைக்ரோப்டெரம்* என்பது பிற்கால ஒத்தச் சொல்லாகும். *Cleretum papulosum* வகை இனமாக நியமிக்கப்பட்டது. 2012 இல் மேற்கொள்ளப்பட்ட ஒரு ஆய்வு, முன்னர் டோரோதியான்தீயில் (Dorotheantheae) பிரிக்கப்பட்ட இனங்கள், ஏற்றுக் கொள்ளப்படுவதற்கு, போதுமான அளவு வேறுபாடுகள் இருக்கவில்லை. இப்போது இப்பேரினத்தில் கீழ்கண்ட இனங்கள் வைக்கப்பட்டுள்ளன.
# கிளெரிட்டம்

### இனங்கள்

Plants of the World Online இணையதளம் வெளியிட்ட அறிவிப்பின் படி, கீழ்கண்ட 13 இனங்கள், இப்பேரினத்தில் உள்ளதாக அறிவித்துள்ளது.  
- *Cleretum apetalum* <small>(L.f.) N.E.Br.</small>
- *Cleretum bellidiforme* <small>(Burm.f.) G.D.Rowley</small>
- *Cleretum booysenii* <small>(L.Bolus) Klak</small>
- *Cleretum bruynsii* <small>Klak</small>
- *Cleretum clavatum* <small>(Haw.) Klak</small>
- *Cleretum herrei* <small>(Schwantes) Ihlenf. & Struck</small>
- *Cleretum hestermalense* <small>(Ihlenf. & Struck) Klak</small>
- *Cleretum lyratifolium* <small>Ihlenf. & Struck</small>
- *Cleretum maughanii* <small>(N.E.Br.) Klak</small>
- *Cleretum papulosum* <small>(L.f.) N.E.Br.</small>
- *Cleretum patersonjonesii* <small>Klak</small>
- *Cleretum pinnatifidum* <small>(L.f.) N.E.Br.</small>
- *Cleretum rourkei* <small>(L.Bolus) Klak</small>
# சக்காக்னைட்டு

**சக்காக்னைட்டு** (*Zaccagnaite*) என்பது Zn<sub>4</sub>Al<sub>2</sub>CO<sub>3</sub>(OH)<sub>12</sub>·3H<sub>2</sub>O என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். இத்தாலி நாட்டின் ஆல்ப்சு மலைப் பகுதியில் கராரா பளிங்கு கற்களில் உள்ள குழிவுகளில் கால்சைட்டுடன் சேர்ந்து வெண்மையான அறுகோண படிகங்களாகத் தோன்றுகிறது. அலுமினியம் நிறைந்த சூழலில் இசுபேலரைட்டின் நீர் வெப்ப மாற்றத்தால் சக்காக்னைட்டு உருவானதாகக் கருதப்படுகிறது. இத்தாலிய கனிம சேகரிப்பாளரான தொமினிகோ சக்கக்னா (1851-1940) நினைவாக கனிமத்திற்கு சக்காக்னைட்டு எனப் பெயரிடப்பட்டது. வெண்மை நிறம் முதல் வெளிர் மஞ்சள் நிறம் வரையிலான நிறத்தில் இது காணப்படுகிறது.
# குள்ளனூர்

**குள்ளனூர்** என்பது இந்தியா தீபகற்பத்தில் தமிழ்நாடு மாநிலத்தின் தருமபுரி மாவட்டத்திலுள்ள ஒரு புறநகர்ப் பகுதியாகும்.
# குள்ளனூர்

## அமைவிடம்

குள்ளனூர் பகுதியானது, கடல் மட்டத்திலிருந்து சுமார் உயரத்தில் என்ற புவியியல் ஆள்கூறுகள் கொண்டு அமைந்துள்ளது.
# குள்ளனூர்

## கல்வி

சுமார் நானூறு மாணவர்கள் பயின்று வரும் அரசு மேல்நிலைப் பள்ளி ஒன்று குள்ளனூர் பகுதியில் இயங்குகிறது.
# எஸ். கே. குருநாதன்

**எஸ். கே. குருநாதன்** (*S. K. Gurunathan*, 1 ஆகத்து 1908 - 5 மே 1966) என்பவர் ஒரு விளையாட்டுப் பத்திரிகையாளர் மற்றும் இந்தியாவில் துடுப்பாட்ட புள்ளிவிவர முன்னோடிகளில் ஒருவர்.  
குருநாதன் சென்னை திருவல்லிக்கேணியில் உள்ள இந்து உயர்நிலைப் பள்ளியில் படித்தார். 1928 ஆம் ஆண்டு *தி இந்து* நாளிதழின் விளம்பரப் பிரிவில் தனது பத்திரிகை வாழ்க்கையைத் துவக்கினார். இவர் 1938 இல் செய்தியாளரானார். 1958 முதல் இறக்கும் வரை விளையாட்டுப் பகுதியின் ஆசிரியராக இருந்தார். இவர் 1940 களில் உள்ளூர் துடுப்பாட்டம் மற்றும் பிற விளையாட்டுகளை செய்திகளை உள்ளடக்கிய *மெட்ராஸ் ஆனுவல்* இதழை நிறுவினார். *தி இந்துவில்* இருந்தபோது, இவர் *ஸ்போர்ட் அண்ட் பேஸ்டைம்* என்ற இதழைத் தொடங்கினார். அது சுமார் இருபது ஆண்டுகள் நடத்தப்பட்டது. இவரது இறப்பிற்குப் பிறகு தொழிலாளர் பிரச்சனையால் வெளியீட்டு நிறுத்தப்பட்டது. குருநாதன், இந்திய கிரிக்கெட் கட்டுப்பாட்டு வாரியத்தின் முதல் கெளரவ துடுப்பாட்ட புள்ளியியல் நிபுணர் ஆவார். 1949 முதல் 1950 ஆண்டு இவர் இறக்கும் வரை அந்த பதவியில் இருந்தார்.  
குருநாதன் 1946 ஆம் ஆண்டு *விசுடன் துடுப்பாட்டாளர்களின் நாட்குறிப்பைப்* போலவே *இந்தியன் கிரிக்கெட்* என்ற ஆண்டிதழை நிறுவினார். இவர் இறக்கும் வரை அதன் ஆசிரியராக இருந்தார். *விஸ்டனின்* இந்தியப் பிரிவுக்கும் இவர் தொடர்ந்து பங்களித்தார். இவர் 1947-48 இல் ஆத்திரேலியா, 1952 இல் இங்கிலாந்து, 1954-55 இல் பாக்கித்தான் ஆகிய நடுகளுக்கு இந்திய அணி மேற்கொண்ட சுற்றுப்பயணங்கள் உட்பட 50 க்கும் மேற்பட்ட டெஸ்ட் போட்டிகள் குறித்த செய்திகளை அளித்தார். மேலும் 1961-62 எம்.சி.சி இந்திய சுற்றுப்பயணத்தை *தி டைம்சுக்காகச்* செய்தி அறிக்கைகளை உருவாக்கினார். இவர் *12 ஆண்டுகள் ரஞ்சி டிராபி* மற்றும் மூன்று தொகுதிகள் *ஸ்டோரி ஆஃப் தி டெஸ்ட்* என்ற பெயரிலான புத்தகங்களை எழுதியுள்ளார். குருநாதன் 1963-64ல் மெட்ராஸ் விளையாட்டு எழுத்தாளர் சங்கத்தின் நிறுவனர்-தலைவராக இருந்தார்.  
இவர் தனது இளமை பருவத்தில் புது நடையியல்பான குச்சக் காப்பாளராக இருந்தார். மேலும் மெட்ராஸ் மாகாணப் போட்டிகளில் இந்தியர்களை பிரதிநிதித்துவப்படுத்தினார். இவர் *தி இந்துவில்* இருந்து ஓய்வு பெறுவதற்கு சில மாதங்களுக்கு முன்பு இறந்தார்.
# தெண்ணியான்குளம்

<templatestyles src="Module:Infobox/styles.css"></templatestyles>
**தெண்ணியான்குளம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது மாங்குளத்துக்கு வடமேற்கே சுமார் 40 கிலோமீட்டர் தூரத்தில் அமைந்துள்ளது.
# தெண்ணியான்குளம்

## பாடசாலைகள்

தெண்ணியான்குளம் அரச தமிழ் கலவன் பாடசாலை